Hilde Danielsen

Hilde Danielsen (født 1971 i Odda, bosatt i Bergen) er en norsk kulturforsker, redaktør og ekspert på kjønnsforskning, spesielt kjent for sin forskning på husmorrollen og som en av forfatterne bak Norsk likestillingshistorie  (2013).  Danielsen er kulturviter med hovedfag fra 1996 og doktorgrad 2006, begge fra Universitetet i Bergen. Hun har drevet forskning innen flere felt; normer og idealer, familieliv, kjønn, intimitet, samliv og seksualitet. Nå arbeider hun med sosial ulikhet og fattigdom. 

Hilde Danielsen arbeidet tidligere ved Norsk Vasskraft- og Industristadmuseum før hun ble ansatt som forsker på NORCE, tidligere kaltRokkansenteret i Bergen. Hun var også redaktør for Tidsskrift for kjønnsforskning.

Utvalgte publikasjoner 
 2000: Dei moderne kvinnene i Odda. Ein studie av mødrehygiene og barneavgrensning i mellomkrigstida
 2002: Husmorhistorier - Norske husmødrer om menn, barn og arbeid
 2006: Med barn i byen. Foreldreskap, plass og identitet
 2013: Da det personlige ble politisk - Den nye kvinne- og mannsbevegelsen på 1970-tallet
 2013: Norsk likestillingshistorie 1814-2013 (medforfatter)

Referanser

Eksterne lenker 

 Rokkansenteret, Danielsens hjemmeside 

Personer fra Odda kommune
Norske forskere
Norske sosialantropologer
Norske kjønnsforskere
Norske redaktører
Fødsler i 1971